**Impresie rătăcită**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În spatele oglinzii în care se reflectă oglinda

E umbra...

În palma de piatră, ce pluteşte pe apă,

Stă şi priveşte ochiul lui Ra.

Şi dreapta fiind, noi o vedem ca fiind stânga

Şi-n stânga ghicim ...c-atâta ştim.

Şi vrem să vedem ce-a văzut si Brâncuşi:

Clepsidra de bronz şi semnele-n stânci

Dansăm "în 3" un vals în ritm barbar

Dansăm... şi nici măcar n-avem habar

Că nu-i ternar ...e scris quaternar.

Spirala rotitoare, carusel ADN

Se zbate-ntre cortex şi vise.

Excitaţi, prin oglindă

Deschidem o uşă aproape rotundă

Priveliştea-i sumbră... e numai umbră.

Şi-atunci vin şi întreb... catâr rătăcit:

"- La ce-i bună lumea? ...doar la ghicit?"

De E=mc2, că aşa s-a demonstrat,

Gândind aşa la rece... că "m", ba e , ba nu e...,

Ia-l tu pe "E", io-l iau pe "c".